**Народно Читалище „Слънце-1925“с.Алеково,общ.Свищов**

**Програма за развитие на Народно Читалище „Слънце-1925„ с.Алеково, общ.Свищов през 2022год.**

Читалищното Настоятелство и читалищните дейци при НЧ“Слънце-1925“ с.Алеково си поставяме за отговорна задача да работим с читалищните членове, с децата и населението на с.Алеково, с цел да обединяваме хората и да засилим тяхното желание за читалищна самодейност. Основна роля на Читалището ни е да допринася за духовното развитие и културното обогатяване на личността и обществото. Основните цели, които сме си поставили са да работим за възпитаване и утвърждаване националното самосъзнание на жителите на с.Алеково. Читалището и Читалищните дейци ще положим усилия да продължим традициите на българите, да възпитаваме младото поколение в любов към българското народно творчество. Ще работим за развиване и подпомагане на любителското художествено творчество.

 **ОСНОВНИ ДЕЙНОСТИ**

**1.Библиотечна дейност:**

Тя е ключова в развитието и съществуването на Читалището, затова ние ще акцентираме на следното:

**а/** подобряване на библиотечното и информационното обслужване на населението.

**б/** привличане на нови читатели, особено сред децата от най – ранна ученическа възраст.

**в**/ набавяне на нови книги, като читалището участва в проекти по програма на МК „Българските библиотеки – съвременни центрове за четене и информираност“2021г.

**г/** осигуряване годишен абонамент на търсени от читателите вестници.

**2. Културно – просветна дейност:**

 **а/** Читалището да организира и провежда в с.Алеково празници, концерти в чест на Националните и традиционни празници на България.

 **б/** За подобряването на културно – масовата дейност в селото ни, Читалището да работи съвместно с клуба на пенсионерите, с детската градина и училището, които ще взимат участие във всички мероприятия, тържества организирани от НЧ“Слънце-1925“ с.Алеково.

**3. Художествена дейност:**

 **а/** Ако създалата се ситуация, покрай Ковид-19 позволява самодейните състави „Славейче“ , „Здравец“ и „Настроение“, да вземат активно участие във всички мероприятия организирани от Читалището.

 **б/** да работим за привличане на младите хора в дейността на Читалището.

**4. Подобряване на финансовата дейност на Читалището.**

**а/** читалищните дейци да работим за привличане на нови Читалищни членове.

**б/** да участваме в програми и проекти за финансиране на текущи ремонти по сградния фонд на Читалището.

**в/**да привличаме спонсори, дарители – родолюбци, които да подпомагат дейността на Читалището.

**г/** имотите/обработваема земя и ливади/ - собственост на Читалището да бъдат отдадени под наем с най – висока рента, с цел постъпване на свежи приходи в касата на Читалището.

**За осъществяване Програмата за развитие ще работим по следния план:**

**Културен Календарен план на НЧ“Слънце-1925“ с.Алеково за 2022г.**

1. На 13 януари тържествено да се чества 159 годишнината от рождението на Алеко Константинов-патрон на с.Алеково. Читалището да организира поднасяне на венци и цветя на паметника на „Алеко“ , доклад за живота на великия българин и литературна програма по случая.
2. Месец януари Читалищните дейци и самодейци да подготвят и проведат традиционния български празник „Бабин ден“ в с.Алеково с музика и общоселско веселие.
3. На 14 февруари Читалището съвместно с Кметството да проведе традиционното зарязване на лозята в с.Алеково с музика и веселие по случай традиционният празник „Трифон зарезан“
4. На 1 март по-случай денят на самодееца и „Баба Марта“ да се организира седянка с изработване на традиционните мартеници и закичване с тях на млади и стари за здраве по стар български обичай.
5. На 3 март – Националният празник на България да се организира поднасяне на цветя на паметниците в селото ни , да се изнесе празничен концерт от самодейците при Читалището с подходяща литературна програма по повод празника.
6. На 8 март Читалището да организира общоселски празник по случай празника на Жената и Майката.
7. През месец април – да се честват 145г. от Априлското въстание, да се подготви кратка литературна програма. Участие да вземат децата от детската градина и училището, както и ККП“Алеко“ и съмодейците от читалището.
8. През месец април – Самодейците към читалището да вземат участие във ФФ“ От Лазарица до Гергьовден“ село Б.Сливово.
9. По случай Християнските Великденски празници на“ Лазаров ден „ момичетата от самодейният състав „Славейче“ да подготвят подходящи песни за празника и да проведат традиционното „Лазаруване“ в с.Алеково.
10. По случай „Цветница“ - Читалището да организира с лазарувалите момичета хвърлянето на венчетата в реката на село Алеково.
11. За светлия празник „Великден“ да се подготви изложба в Читалището от шарени яйца,рисунки от децата по – повод традиционния празник.
12. През месец май – Танцовият състав към Читалището и ДПГ“Славейче“ да се подготвят за фестивала „С песни и танци в Овча Могила“
13. През месец май Читалище „Слънце-1925“ да участва на надпяване на събор надпяване „Авлига пее“ в с. Обединение.
14. По случай 24-май, Денят на Славянската писменост и култура Читалището да подготви тържествен концерт в салона на Читалището. В концерта да участват децата от ЦДГ „Васил Левски“ , ОУ „Христо Ботев“ и ККП“Алеко в с.Алеково.
15. На 1 юни – Денят на детето да се проведе съвместно с училището и детската градина тържество на децата от с.Алеково.Децата да участват в конкурс за най –хубава детска рисунка и да им бъдат раздадени награди. Също така да се измислят забавни игри за децата.
16. На 2 юни- Денят на Ботев, да се организира поднасяне на цветя на паметника на загиналите за свободата на България.
17. НЧ“Слънце-1925“ с.Алеково да подготви самодейните състави „Славейче“ , „Здравец“ и Танцовия състав към читалището и организира успешното им представяне на Общинския празник на Художествената самодейност и на други фестивали на регионално и национално ниво.
18. Читалището да участва с песни, пити и хлябове на празника на „Обредните хлябове“ в село Ресен
19. През месец юли - самодейци от Читалището да вземат участие в празника на питата в село Овча Могила.
20. През месец август Съставите към Читалището да участват на фестивала „Фолклорен извор“ с. Царевец.
21. На 6 септември – Съединението на България, Читалището да организира поднасянето на венци на паметника в село Алеково.
22. Читалището да организира и да вземат участие във инициативата „Да изчистим България за един ден“
23. Читалищните състави да подготвят концерт,за да поздравят всички пенсионери от селото по случай деня на пенсионера- 1 отктомври 2020г.
24. По случай – Празника на селото „Роден край“ и 95 години от създаването на Читалището да се подготви тържествена програма в салона на Читалището и в нея да вземат участие самодейните състави „Здравец“, „Славейче“, „ККП Алеко“ с.Алеково, детската градина и училището в селото. Също така и танцовия състав към Читалището.
25. На 1 ноември- Денят на будителите Читалището да подготви подходяща литературно-музикална програма съвместно с Училището и детската градина от с.Алеково.Също така и ККП „Алеко“ село Алеково
26. Читалището да проведе традиционното коледуване с деца от селото, и да подготвят коледни песни.
27. По-случай Коледно Новогодишните празници да се подготви и проведе общоселско тържество за изпращане на старата и посрещане на новата година.
28. През зимните месеци периодично в Читалището да се провеждат седянки.

***5.Заключителна част***

Изпълнението на Програмата ще даде възможност за реализация на набелязаните целите, задачите и основните дейности. Успешното им изпълнение ще спомогне за опазването и съхраняването на културно историческото наследство във времето.

 Председател:

с.Алеково /Николай Атанасов/